CELEX: 62015CN0088
Language: et
Date: 2015-02-20 00:00:00
Title: Kohtuasi C-88/15 P: Ferriere Nord SpA 20. veebruaril 2015 esitatud apellatsioonkaebus Üldkohtu (kaheksas koda) 9. detsembri 2014. aasta otsuse peale kohtuasjas T-90/10: Ferriere Nord versus komisjon

4.5.2015   
            
            
               ET
            
            
               Euroopa Liidu Teataja
            
            
               C 146/23
            
         Ferriere Nord SpA 20. veebruaril 2015 esitatud apellatsioonkaebus Üldkohtu (kaheksas koda) 9. detsembri 2014. aasta otsuse peale kohtuasjas T-90/10: Ferriere Nord versus komisjon
   (Kohtuasi C-88/15 P)
   (2015/C 146/30)
   Kohtumenetluse keel: itaalia
   
      Pooled
   
   
      Apellant: Ferriere Nord SpA (esindajad: advokaadid W. Viscardini ja G. Donà)
   
      Teine menetlusosaline: Euroopa Komisjon
   
      Apellandi nõuded
   
   Apellant palub Euroopa Kohtul:
   
               —
            
            
               esimese võimalusena tühistada Üldkohtu (kaheksas koda) 9. detsembri 2014. aasta otsus kohtuasjas T-90/10 selles osas, millega jäeti rahuldamata Ferriere Nordi peamine nõue, st nõue tühistada täielikult Euroopa Komisjoni 30. septembri 2009. aasta otsus K(2009) 7492 (lõplik), mida on muudetud ja täiendatud Euroopa Komisjoni 8. detsembri 2009. aasta otsusega K(2009) 9912 (lõplik);
            
         
               —
            
            
               sellest tulenevalt tühistada komisjoni eespool nimetatud otsused;
            
         
               —
            
            
               teise võimalusena tühistada Üldkohtu (kaheksas koda) 9. detsembri 2014. aasta otsus kohtuasjas T-90/10 selles osas, millega jäeti rahuldamata Ferriere Nordi teise võimalusena esitatud nõue, st nõue tühistada osaliselt Euroopa Komisjoni 30. septembri 2009. aasta otsus K(2009) 7492 (lõplik), mida on muudetud ja täiendatud Euroopa Komisjoni 8. detsembri 2009. aasta otsusega K(2009) 9912 (lõplik), ning selle tulemusena vähendada määratud trahvi;
            
         
               —
            
            
               sellest tulenevalt tühistada osaliselt komisjoni eespool nimetatud otsused ja selle tulemusena vähendada määratud karistust veelgi (võrreldes sellega, mida Üldkohus on juba otsustanud);
            
         
               —
            
            
               igal juhul mõista mõlema kohtuastme kohtukulud välja Euroopa Komisjonilt.
            
         
      Väited ja peamised argumendid
   
   
               I
            
            
               Faktiliste asjaolude ja tõendite ilmselge moonutamine, mis ilmneb juba kohtutoimiku lugemisel ja puudutab seda, et komisjonil puudus pädevus määrata karistust Ferriere Nordile – Komisjoni otsuse põhjenduste ilmselge vastuolulisuse õigusvastane tuvastamata jätmine ja puudulikud põhjendused – Tõendamiskoormist puudutavate nõuete rikkumine
            
         
               II
            
            
               Määruse nr 1/2003 (1) artikli 27 rikkumine, kuna uut teatist vastuväidete kohta ei saadetud – Õiguspärase ootuse põhimõtte rikkumine – Faktiliste asjaolude ja tõendite ilmselge moonutamine, mis ilmneb juba kohtutoimiku lugemisel – Kaitseõiguste rikkumine – Puudulikud põhjendused – Õiguse olla ära kuulatud ärakuulamise eest vastutava ametniku poolt rikkumine
            
         
               III
            
            
               Komisjoni töökorra (ja seega mitmekeelsust puudutava esmase ja teisese õiguse) rikkumine, kuna ärakuulamise eest vastutava ametniku aruanne autentses keeles on hilisem kui volinike kolleegiumi 30. septembri 2009. aasta otsus
            
         
               IV
            
            
               Ferriere Nordi osalemise kestus keelatud kokkuleppes – Õigusnormide rikkumine faktiliste asjaolude hindamisel: tõendite moonutamine – Tõendamiskoormist puudutavate üldpõhimõtete ja in dubio pro reo põhimõtte rikkumine – Vastuolulised põhjendused
            
         
               V
            
            
               Proportsionaalsuse põhimõtte rikkumine Ferriere Nordile trahvi põhisumma määramisel, arvestades keelatud kokkuleppe raskusastet ja kestust – Võrdse kohtlemise põhimõte rikkumine – Puudulikud põhjendused
            
         
               VI
            
            
               Ilmselge arvutusviga (või vähemalt ilmne ebatäpsus) Ferriere Nordile määratava trahvi vähendamisel – Kohtu täieliku pädevuse ekslik teostamine – Puudulikud põhjendused
            
         
               VII
            
            
               Korduva rikkumise tõttu trahvi põhisumma õigusvastane suurendamine, kuna rikuti kaitseõigusi
            
         
               VIII
            
            
               Korduva rikkumise tõttu trahvi põhisumma õigusvastane suurendamine, kuna möödunud ajavahemikku ei arvestatud
            
         
               IX
            
            
               Korduva rikkumise tõttu trahvi põhisumma õigusvastane suurendamine, kuna rikuti proportsionaalsuse põhimõtet
            
         
      (1)  Nõukogu 16. detsembri 2002. aasta määrus (EÜ) nr 1/2003 EÜ asutamislepingu artiklites 81 ja 82 sätestatud konkurentsieeskirjade rakendamise kohta (EÜT L 1, lk 1; ELT eriväljaanne 08/01, lk 205).